איזו אפליקציה של גוגל מקבלת שדרוג?
לוח השנה
גוגל משדרגת את אפליקצית לוח השנה שלה (Calendar) כדי לעזור לכם למצוא את הזמן הנדרש על מנת שתעמדו ביעדים שהצבתם לעצמכם. על תופעת הדחיינות אנחנו לא באמת צריכים להרחיב, אך אין ספק שמדובר במגפה בתקופה בה אנו נמצאים, ומה לעשות שאימון בחדר כושר או בישול כדי שלא נקנה מחר עוד הפעם ג׳אנק פוד, הן לא פעולות שנמצאות בראש סדר העדיפויות של רבים מאיתנו. תירוצים יש אינסוף ואירועים לא מתוכננים כגון ילד שלא מרגיש טוב או ישיבה בעבודה שנמשכת כמה שעות יותר מהמתוכנן, גורמים לנו לדחוק הצידה את המטלות או פשוט לשכוח מהן לגמרי. כאן – גוגל כאמור נכנסת לתמונה, ומציגה תכונה חדשה באפליקצית לוח השנה שלה שתנדנד בעדינות ותזכיר לכם את המטלות שהצבתם לעצמכם.
גוגל מעדכנת את אפליקציית לוח השנה שלה.